《趁市八首》
明代·方国骅

贾舶鱼航雪里来，冷烟残店竹檐开。难逢公子重迎亥，欲访吴檐旧姓梅。

兕酒已闻狂士哭，犊裙翻见美人哀。逋臣漫向鱼盐逐，一曲长歌日暮回。

作者简介：方国骅，字楚卿。番禺人。颛恺（成鹫）父。明唐王隆武元年（一六四五）举人。鼎革后，隐居授徒，世称学守先生。著有《学守堂集》。事见清道光《广东通志》卷七六。